มีอาการท้องป่อง ตื่นนอนตอนเช้าเวลาเดินหรือขี่รถกระแทกจะเจ็บเหมือนระบม เวลาอยู่เฉยๆไม่เป็นไรแต่กดแล้วเจ็บทั่วท้อง ปวดหลังร่วมด้วย เวลายืนจะเห็นได้ชัดท้องป่องตั้งแต่ช่วงสะดือถึงช่วงท้องน้อย เป็นคนตัวเล็กมากค่ะ สูง150หนัก39 เวลากินเยอะๆท้องจะป่องพอไปเข้าห้องน้ำก็จะกลับมาแบนเรียบเหมือนเดิม แต่นี่ไม่กินก็ป่อง เข้าห้องก็ไม่ยุบ ท้องใหญ่มาสักพักใหญ่แล้วค่ะ
สวัสดีค่ะ อาการท้องป่องขึ้นอาจเกิดจากมีน้ำหรือลมในช่องท้องมากเกินไป เช่นการรับประทานอาหารที่มีแก๊ซมากหรืออาหารย่อยยากมีไขมันสูง หรือเกิดจากมีก้อนผิดปกติในช่องท้อง จากมดลูก รังไข่ กระเพาะปัสสาวะ หรือลำไส้ใหญ่ หากได้ขับถ่ายแล้วดีขึ้น อาจจะเกี่ยวกับเรื่องของทางเดินอาหารที่ผิดปกติแนะนำสังเกตอาการร่วมอื่นๆเช่น การมีเลือดออกผิดปกติทางช่องคลอด ปัสสาวะแสบขัด มีไข้ ขาบวม การขับถ่ายผิดปกติ หากมีอาการเหล่านี้ควรรีบไปพบแพทย์ แพทย์จะซักประวัติ ตรวจร่างกายหน้าท้อง และอาจจะต้องประเมินเรื่องของน้ำหนัก ส่วนสูง และการกระจายตัวของไขมันร่วมด้วยค่ะ อาจไปพบแพทย์ทั่วไปก่อนก็ได้ หากแพทย์พบอาการที่บ่งบอกของโรคอะไร จะส่งพบแพทย์เฉพาะทางต่อไป